
Rosettestenen er en mørk granitsten , der blev opdaget i Nildeltaet i 
juli 1799, under Napoleons felttog i Egypten. På stenen stod en tekst 
på to sprog: egyptisk og oldgræsk . Den var skrevet med tre 
skriftyper: egyptiske hieroglyffer, egyptisk demotisk og græsk. Da 
de to sidste allerede var kendte, blev stenen nøglen til dechifreringen 
af hieroglyfferne. Det skete i 1822 og skyldtes Thomas Young og 
Jean-Frangois Champollion . Det muliggjorde oversættelse af tekster 
med hieroglyffer. 

I overført betydning kan det bruges om en vigtig brik i tydning af fx 
koder. 

Rosettestenens opdagelse 


I sommeren 1798 udsendtes Napoleon med en hær på mere end 
35.000 mand til Egypten for at bryde englændernes handelsruter til 
Indien. Ud over soldater deltog en gruppe på ca. 150 historikere og 
andre videnskabsmænd . Ekspeditionen blev en militær fiasko, men 
en videnskabelig succes. 

I juli 1799 var en gruppe franske soldater i færd med byggearbejde 
ved Fort Julien i nærheden af havnebyen RachM (franskmændenes 
Rosette) i nildeltaet. Under nedbrydning af en gammel mur opdager 
den vagthavende ingeniørofficer Pierre Bouchard, at der i muren var 
indfældet en sort stele dækket med inskriptioner. Inskriptionerne var 
delt i tre afsnit: øverst en tekst med hieroglyffer, i midten en tekst 
med kursiverede tegn, som minder lidt om arabisk, og nederst en 
tekst på græsk. Videnskabsmændene oversatte den græske tekst, som 
viste sig at være et dekret fra farao Ptolemæus V (regerer fra 205 f. 
Kr. - 180 f. Kr.) til hans undersåtter, skrevet af en egyptisk præst i 
Memphis i 196 f. Kr. Man formodede, at det er den samme tekst, der 
er skrevet på stenen med hieroglyffer. De franske videnskabsmænd 
nåede ikke langt med tydningen, og de måtte aflevere stenen til 
englænderne. Efter fredsslutningen i 1802 blev stenen, som er 118 x 
77 X 30 cm og vejer 3/4 ton, overført til British Museum , hvor den 
har befundet sig siden. De franske videnskabsmænd havde kopieret 
stenens inskriptioner, som hurtigt blev genstand for indgående 
studier af den akademiske verden. 



Rosettestenen fundet i havnebyen 
RachTd (engelsk: Rosetta) 



Aftegning af Rosettestenen 


Den svenske tidligere diplomat Johan David Åkerblad arbejdede 

udelukkende med den demotiske skrift og kunne på to måneder i 1802 at fortolke alle rigtige navne og andre 
ord, der også fandtes i den græske tekst. Desuden bemærkede han, at den demotiske skrift var rent alfabetisk 
og fortolkede 15 enkelte bogstavers lydværdi helt korrekt. Han viste også lighed med den koptiske (som han 
mestrede) og kunne bevise, at dette sprog var en rest af det gamle egyptiske. mangler ] 



























En af de mange, som kastede sig over tydning af Rosettestenen, var den engelske fysiker Thomas Young. I 
en alder af 14 år beherskede han græsk, latin, fransk, italiensk, hebræisk, aramæisk, syrisk, arabisk, persisk, 
tyrkisk og etiopisk. Herudover studerede han medicin og botanik. I 1814 blev Young opmærksom på, at 
mange grupper af hieroglyffer er omgivet af en oval ramme, en kartouche. Den mindede om et navneskilt, 
men er egentlig en løkke af reb, som skal beskytte den navngivne person mod farlig magi og trolddom. Han 
er klar over, at de "indrammede" hieroglyffer har en særlig betydning - muligvis navnet på den farao, som 
forekommer i teksten. Da han kan finde Ptolemæus' navn i den græske tekst, formodede Young, at det er 
hans navn. Det viser sig at være et gennembrud. Desværre forfølger Young ikke denne linje, da den ikke 
passer med antagelsen om, at hieroglyfferne er et billedsprog - og ikke fonetisk baseret. Han mente, at 
forklaringen på skrivemåden for Ptolemæus er, at denne farao jo ikke er af egyptisk oprindelse. Young 
indstiller sine forsøg på tydning af skrifterne. 

Jean-Frangois Champollion besøger ofte Louvre Muséet, hvor han fik tilladelse til at studere kopien af 
Rosettestenens inskriptioner. Som 19-årig blev han udnævnt til lektor i oldtidshistorie. Champollion fik nu 
tid til at fordybe sig i studier af det koptiske sprog og de egyptiske hieroglyffer. 

Det store spørgsmål er, om skriften er ideografisk, så hvert tegn svarer til et billede. Eller om den er 
fonetisk, så hvert tegn svarer til en lyd (som i dansk). Champollion arbejdede først ud fra Youngs antagelse 
om, at de fonetiske tegn^ogstaver alene bruges om ikke-egyptiske tegn, hvilket bekræftes af dechifrering af 
navne som Alexander og Kleopatra. Men i 1822 så han nogle cartoucher, som er så gamle, at de indeholder 
traditionelle egyptiske navne. Og det viste sig, at Youngs teori ikke holdt. I virkeligheden er skriften både 
ideografisk og fonetisk. 

I 1814, Da Champollion er 24 år gammel, publicerede han nogle af sine undersøgelsesresultater, L'Egypte 
sous les Pharaons. Det giver ham et tiltrængt økonomisk løft. Efter mere end syv års undersøgelser 
præsenterede Champollion i 1822 sin samlede oversættelse af hieroglyfferne på Rosettestenen for Det 
franske akademi. Den videnskabelige verden modtog hans arbejde med megen skepsis, men efterhånden 
som flere og flere inskriptioner kunne oversættes ved hjælp af Champollions metode, blev det accepteret, at 
han har løst den 1800 år gamle gåde. Det viste sig, at der indgår mere end 700 tegn i hieroglyf-alfabetet. 


Søren Sørensen (http://www.aerenlund.dk/idag/index.asp) har skrevet sin version af verdenshistorien, 
hvorfra dele af denne artikel stammer. 


Eksterne henvisninger 


■ Hieroglyffernes gåde (http://www.afsnitp.dk/aktuelt/12/hieroglyffernesg.html) 

■ Rosettestenen i British Museum (http://www.ancientegypt.co.uk/writing/rosetta.html) 

■ archive.org backup: Teksten oversat til engelsk (https://web.archive.org/web/20090712232324/ 
http://pwl.netcom.com/~qkstart/rosetta.html) 

■ Den 19. april 2004, www.iol.co.za: Gammel stenplade med indskrifter fundet for nylig (http://ww 
w.iol.co.za/index.php?clickJd=588&artJd=qwl082380500222B221&setJd=l) Citat: "....A 
team of German and Egyptian archaeologists working in the Nile Delta has unearthed "quite a 
remarkable" stele dating back 2 200 years to Ptolemaic Egypt which bears an identical 
inscription in three written languages - like the famed Rosetta Stone..." 

